Et lesbisk par i Mariager vælger nu at flytte fra byen efter flere måneders chikane.

Et lesbisk par har efterlængere tids chikane valgt at flytte fra Mariager. Tirsdag eftermiddag blev chikanen for meget, da parret skulle hente deres barn i børnehaven. Her var den ene kvindes navn streget ud på barnets skab og erstattet med et kors. Nu føler parret sig nødsaget til at flytte fra byen. - Det starter meget uskyldigt, og man tænker 'ja, whatever, hvis folk har energi til at gå rundt gå og smide små breve i postkassen, så må de sådan set gerne det', men nu er vi ude over, hvad der er almindeligt tidsfordriv, siger Tulle Krøyer, som nu flytter fra byen sammen med sin kæreste. - Nu er vi ude i, at det er helt bevidst. Vi mærker alle steder i vores dagligdag, at vi er en mærket familie. Vi kan ikke rumme mere, så vedkommende vinder og vi flytter, siger Tulle Krøyer. Chikanen i Mariager, som har stået på i et par måneder, har været alt fra anonyme sedler i postkassen til madaffald smidt i parrets have.